Սինկափուրի մէջ կնքուած պայմանագիրը չէ հրապարակուած ամբողջութեամբ: Միայն յայտարարուած են որոշ տուեալներ, որոնցմէ գլխաւորն է՝ Հիւսիսային Քորէայի ամբողջական ապահիւլէացման դիմաց Ամերիկա պէտք է տայ ապահովութեան երաշխիքներ: Բայց, ըստ Փոմփէոյի, տնտեսական պատժամիջոցները պիտի շարունակուին մինչեւ ամբողջական ապազինումը Հիւսիսային Քորէային, որ իր հերթին կը պահանջէ ամերիկեան զօրքերու հեռացումը հարաւէն եւ Ամերիկայի հիւլէական հովանոցի վերացումը այդ երկրէն: